CELEX: 32012R1248
Language: lv
Date: 2012-12-19 00:00:00
Title: Komisijas Īstenošanas regula (ES) Nr. 1248/2012 ( 2012. gada 19. decembris ), ar ko nosaka īstenošanas tehniskos standartus attiecībā uz darījumu reģistru reģistrācijas pieteikumu formātu saskaņā ar Eiropas Parlamenta un Padomes Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem  Dokuments attiecas uz EEZ

21.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 352/30
            
         KOMISIJAS ĪSTENOŠANAS REGULA (ES) Nr. 1248/2012
   (2012. gada 19. decembris),
   ar ko nosaka īstenošanas tehniskos standartus attiecībā uz darījumu reģistru reģistrācijas pieteikumu formātu saskaņā ar Eiropas Parlamenta un Padomes Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Centrālās bankas atzinumu (1),
   ņemot vērā Eiropas Parlamenta un Padomes 2012. gada 4. jūlija Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (2) un jo īpaši tās 56. panta 4. punktu,
   tā kā:
   
               (1)
            
            
               Jebkura informācija par darījumu reģistra reģistrācijas pieteikumu, kas iesniegta Eiropas Vērtspapīru un tirgu iestādei (EVTI), būtu jāiesniedz pastāvīgā informācijas nesējā, kas dod iespēju to uzglabāt izmantošanai nākotnē un reproducēt. Lai atvieglotu darījumu reģistra iesniegtās informācijas identificēšanu, uz pieteikumam pievienotajiem dokumentiem būtu jānorāda unikāls atsauces numurs.
            
         
               (2)
            
            
               Šīs regulas pamatā ir īstenošanas tehnisko standartu projekts, ko EVTI iesniegusi Eiropas Komisijai saskaņā ar procedūru, kas noteikta Eiropas Parlamenta un Padomes 2010. gada 24. novembra Regulas (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi) (3), 15. pantā.
            
         
               (3)
            
            
               Saskaņā ar Regulas (ES) Nr. 1095/2010 15. pantu EVTI ir organizējusi atklātu sabiedrisko apspriešanu par īstenošanas tehnisko standartu projektu, izvērtējusi iespējamās saistītās izmaksas un ieguvumus un prasījusi atzinumu EVTI Vērstpapīru un tirgu nozares ieinteresēto personu grupai, kas izveidota saskaņā ar minētās regulas 37. pantu,
            
         IR PIEŅĒMUSI ŠO REGULU.
   1. pants
   Pieteikuma formāts
   1.   Reģistrācijas pieteikumu iesniedz instrumentā, kurā tiek glabāta informācija pastāvīgā informācijas nesējā, kā definēts Eiropas Parlamenta un Padomes Direktīvas 2009/65/EK (4) 2. panta 1. punkta m) apakšpunktā.
   2.   Reģistrācijas pieteikumu iesniedz pielikumā norādītajā formātā.
   3.   Darījumu reģistrs piešķir unikālu atsauces numuru katram dokumentam, ko tas iesniedz, un nodrošina, ka iesniegtajā informācijā skaidri norādīts, uz kādu konkrētu deleģētā akta prasību tā attiecas saistībā ar regulatīvajiem tehniskajiem standartiem, kuros precizētas ziņas, kas iekļaujamas darījumu reģistru reģistrācijas pieteikumos, un kuri pieņemti atbilstoši Regulas (ES) Nr. 648/2012 56. panta 3. punktam, kā arī tas, kurā dokumentā sniegta šī informācija, un arī sniedz pamatojumu, ja informācija nav iesniegta, kā norādīts dokumentu atsauču sadaļā pielikumā.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  Oficiālajā Vēstnesī vēl nav publicēts.
   
      (2)  OV L 201, 27.7.2012., 1. lpp.
   
      (3)  OV L 331, 15.12.2010., 84. lpp.
   
      (4)  OV L 302, 17.11.2009., 32. lpp.
   
      PIELIKUMS
      
         PIETEIKUMA FORMĀTS
      
      VISPĀRĪGA INFORMĀCIJA
      
                  Pieteikuma iesniegšanas datums
               
               
                   
               
            
                  Darījumu reģistra uzņēmuma nosaukums
               
               
                   
               
            
                  Juridiskā adrese
               
               
                   
               
            
                  Atvasināto instrumentu kategorijas, par kurām darījumu reģistrs ir iesniedzis reģistrācijas pieteikumu
               
               
                   
               
            
                  Par pieteikumu atbildīgās personas uzvārds
               
               
                   
               
            
                  Par pieteikumu atbildīgās personas kontaktinformācija
               
               
                   
               
            
                  Citu par darījumu reģistra atbilstību atbildīgo personu uzvārdi
               
               
                   
               
            
                  Citu par darījumu reģistra atbilstību atbildīgo personu kontaktinformācija
               
               
                   
               
            
                  Mātesuzņēmuma identifikācijas dati
               
               
                   
               
            
         
      ATSAUCES UZ DOKUMENTIEM
      (3. panta 1. punkts)
      
                  Deleģētā akta pants, kas attiecas uz regulatīvajiem tehniskajiem standartiem, kuros noteikta sīkāka informācija par reģistrācijas pieteikumu darījumu reģistram un kuri pieņemti saskaņā ar Regulas (ES) Nr. 648/2012 56. panta 3. punktu
               
               
                  Unikālais dokumenta atsauces numurs
               
               
                  Dokumenta nosaukums
               
               
                  Dokumenta nodaļa vai iedaļa, vai lappuse, kurā sniegta informācija vai norādīts iemesls, kāpēc informācija netiek sniegta